
Templet  i  Schweiz  efter  25  år 


Midt  i  spændingen  over  de  mange  nye  tem- 
pler, der  bliver  annonceret,  og  dem,  der 
allerede  er  ved  at  blive  bygget,  kan  de  hel- 
lige i  Europa  fejre  25-året  for  indvielsen  af 
templet  i  Schweiz.  Det  var  det  første  tem- 
pel, der  blev  bygget  i  den  gamle  verden, 
siden  templet  i  Jerusalem  blev  ødelagt. 
Ligesom  de  andre  af  Herrens  sande  templer 
tog  det  schweiziske  tempel  sin  begyndelse  i 
et  profetisk  syn.  I  1906,  da  præsident 
Joseph  F.  Smith  var  på  besøg  i  Europa, 
fortalte  han  de  hellige,  der  var  samlede  i 
Genéve,  at  der  en  dag  ville  blive  bygget  et 
tempel  i  deres  land.  Senere  blev  præsident 
David  O.  McKay  inspireret  til  at  bekendt- 
gøre, at  tiden  nu  var  kommet  til  at  bygge 
templet.  Han  havde  set  templet  i  en  åben- 
baring, for  da  han  så  de  tegninger,  som 
arkitekten,  Edward  O.  Anderson,  gav  ham, 
sagde  han:  »Bror  Anderson,  det  er  ikke  det 
tempel,  du  og  jeg  har  set  sammen«.  Tegnin- 
gerne blev  så  lavet  om,  så  de  passede  til 
Herrens  grundplan  for  denne  bygning. 

Det  første  tempel  i  Europa  er  også  på 
andre  måder  det  »første«.  Det  er  det  første 
tempel,  som  arkitektonisk  holder  sig  til  de 
fundamentale,  enkle  linier,  som  ses  i  Kirt- 


land  templet;  det  første  som  benyttede 
moderne  kommunikationsmidler,  og  det 
første  som  gjorde  det  muligt  at  gennemføre 
tempelsessioner  på  1 1  forskellige  sprog. 

Indvielseshøjtidelighederne  påbegyndtes 
den  11.  september  1955  og  blev  ledet  på 
forskellige  sprog  for  de  europæiske  hellige. 
Tabernakelkoret,  som  var  på  deres  første 
turné  i  Europa,  sang  til  alle  højtidelighe- 
derne. Præsident  McKay  talte  til  alle  grup- 
perne og  gentog  indvielsesbønnen.  Ved 
afslutningen  af  den  første  session  sagde 
han:  »Vil  I  være  venlige  at  gå  stille  ud  af 
templet  og  vente  med  at  hilse  på  hinanden 
og  tale  sammen,  til  I  er  kommet  ud  af  byg- 
ningen. Det  er  nu  et  helligt  sted,  og  det  skal 
fra  nu  af  være  ærbødighed,  der  er  karakte- 
riserende og  dominerende  i  denne  byg- 
ning«. 

I  den  første  uge  blev  der  i  templet  udført 
285  begavelser  og  29  beseglinger.  Disse  ses- 
sioner foregik  på  6  sprog  og  blev  foretaget 
uden  ophold  i  40  timer.  I  dag  er  der  gen- 
nemsnitligt 100  personer  til  stede  ved  hver 
af  de  mere  end  800  sessioner,  som  afholdes 
hvert  år. 

Gennem  årene  er  flere  og  flere  unge  euro- 

Nedlægning  af  hjørnestenen  til  templet  i  Schweiz  den  13.  november  1954. 


pæere  taget  til  templet  i  Schweiz  for  at 
modtage  deres  begavelse,  før  de  er  rejst  på 
mission,  og  flere  og  flere  ægtepar  indgår 
den  evige  ægteskabspagt  her.  Disse  velsig- 
nelser har,  sammen  med  velsignelserne  ved 
at  gøre  stedfortrædende  arbejde  for  de 
døde,  haft  en  meget  styrkende  virkning  på 
kirken  i  Europa. 

I  de  25  år,  der  er  gået,  har  templet  i 
Schweiz  været  velsignet  med  en  række  dyg- 
tige tempelpræsidenter,  som  har  været 
elsket  og  respekteret  både  af  tempel- 
arbejderne og  stedfortræderne.  Den  første 
var  Samuel  E.  Bringhurst.  Han  blev  afløst 
som  præsident  for  den  schweiziske  mission 
i  december  1952,  og  blev,  på  grund  af  sit 
kendskab  til  landet  og  folket,  kaldet  til  at 
finde  en  tempelgrund.  Under  indvielses- 
højtidelighederne  fortalte  præsident  Bring- 
hurst om  de  udfordringer,  man  kom  ud  for, 


da  man  arbejdede  for  at  få  fat  i  den  rette 
grund,  og  hvordan  Herren  vejledte  dem  i 
valget  afgrunden,  som  templet  skulle  ligge 
på.  De  grunde,  der  syntes  ønskværdige,  var 
umulige  at  få  fat  i  af  forskellige  årsager. 
Senere  var  det  tydeligt,  at  de  heller  ikke  var 
egnede.  På  den  anden  side  jævnede  Herren 
vejen  for  anskaffelsen  af  den  nuværende 
tempelgrund,  som  svar  på  faste  og  bøn. 
Præsident  Bringhursts  tid  som  tempelpræ- 
sident blev  afkortet  til  l'/2  år  på  grund  af 
hans  hustrus  sygdom.  Den  næste,  som  blev 
tempelpræsident,  var  en  indfødt  schweizer 
-  Walter  Trauffer  -  som  var  emigreret  til 
Salt  Lake  City  28  år  før.  Bror  Trauffer  og 
hans  hustru,  Hermine,  virkede  som  præsi- 
dent og  tempelværtinde  i  12'/2  år,  før  de  på 
ærefuld  måde  blev  afløst,  idet  de  fortjente 
kærlighed  og  respekt  af  alle,  som  kendte 
dem. 

En  anden  schweizer,  Charles  Grob,  blev 
afløst  fra  sin  kaldelse  som  biskop  i  Salt 
Lake  City  for  at  blive  præsident  Trauffers 
efterfølger.  Præsident  Grob  var  den  første 
schweiziske  tempelpræsident,  som  havde 
rådgivere  -  hans  forgængere  havde  klaret 
præsidentskabets  ansvarsopgaver  helt 
alene.  Præsident  Grob  virkede  som  præsi- 
dent fra  10.  oktober  1969  til  26.  september 
1972. 

Den  fjerde  præsident  for  templet  i 
Schweiz  var  Immo  Luschin  von  Eber- 
greuth.  En  østriger,  som  boede  i  Tyskland. 
Præsident  Luschin  blev  omvendt  til  kirken 
i  1 960  og  havde  selv  modtaget  sin  begavelse 
i  Schweiz  templet  i  august  1 96 1 .  Under  hans 
fem  år  som  tempelpræsident  blev  øretele- 
fonerne indført,  hvilket  gjorde  det  muligt 
at  lede  en  session  på  8  forskellige  sprog 
samtidig,  idet  hver  deltager  kunne  høre 
ceremonien  på  sit  eget  sprog  (Schweiz  tem- 
plet betjener  nu  folk  på  10  af  de  18  sprog, 
som  ceremonien  er  oversat  til). 

Siden  14.  august  1977  har  præsident 
Percy  K.  Fetzer  været  præsident  for  tem- 
plet. Præsident  Fetzer  var  som  ung  på  mis- 
sion i  Østtyskland.  Senere,  i  1959,  var  han 
præsident  for  den  nordtyske  mission,  som 
havde  hovedkvarter  i  Berlin.  Han  fik  derpå 
andre  opgaver  med  at  betjene  det  tysk- 
talende folk  -  blandt  andet  var  han  i  adskil- 
lige år  regionalrepræsentant. 

Ligesom  hver  enkelt  tempelpræsident  og 
hans  hustru  har  haft  en  dyb  indflydelse  på 
templets  virke  i  sig  selv,  og  på  tilværelsen 
for  de  mennesker,  som  har  arbejdet  der, 
således  har  det  schweiziske  tempel  også  haft 
en  stor  indflydelse  på  kirken  i  Europa,  gen- 
nem de  velsignelser,  templet  stiller  til 
rådighed.  Færre  medlemmer  har  syntes,  det 
var  nødvendigt  at  emigrere,  nu  da  de  har 
tempelvelsignelserne  så  nær  ved  hånden, 
og  således  er  der  flere  trofaste  hellige  til  at 
klare  ledelsen  og  missionere  blandt  deres 
eget  folk.  Stave  er  blomstret  op  overalt  i 
Europa  siden  templet  blev  fuldført.  Tre 
mænd,  som  har  modtaget  deres  begavelser 


Hjørnestenen  til  templet  i  Schweiz  lægges, 
den  13.  november  1954,  af  præsident 
Steven  L.  Richards,  førsterådgiver  i  Det 
øverste  Præsidentskab. 


i  Schweiz  templet,  er  kaldet  som  generalau- 
toriteter -  ældste  Charles  A.  Didier,  Jacob 
de  Jager  og  F.  Enzio  Busche. 

Som  man  kan  se  det  af  de  25  år,  der  er 
gået,  er  templet  i  Schweiz  en  af  de  største 
gaver,  en  kærlig  Gud  kunne  give  de  hellige  i 
Europa. 


(Vi  skylder  præsident  Georg  J.  Birsfelder, 
der  er  førsterådgiver  i  det  schweiziske  tem- 
pelpræsidentskab, tak  for  de  erfarne  og 
omhyggelige  undersøgelser,  som  danner 
grundlag  for  denne  artikel). 

Ved  indvielse shøjtidelighe den  tirsdag  den  13.  september  1955.  Fra  venstre  til  højre:  George 
Albert  Smith  jr.,  ældste  Richard  L.  Evans,  præsident  David  O.  McKay,  søster  Emma  Ray 
Riggs  McKay,  ældste  Spencer  W.  Kimball. 


Uddrag  af  talerne  fra  indvielsen  af 
templet  i  Schweiz 

11.  september  -  15.  september  1955 


Indvielsesbønnen 

Præsident  David  O.  McKay 
Må  denne  bygning  altid  blive  holdt  så  hel- 
lig, at  alle,  som  kommer  ind  i  den  må  føle 
fred  og  hellighed,  og  må  de,  som  går  forbi 
templets  grunde,  uanset  om  det  er  med- 
lemmer eller  ikke-medlemmer  af  kirken, 
føle  en  hellig  indflydelse  erstatte  en  eventuel 
tvivl  eller  hån  i  deres  sind,  og  må  de  have  en 
bøn  i  deres  hjerter. 

Modtag  vort  offer  og  hellig  det  ved  din 
Helligånd  -  beskyt  det  mod  ødelæggende 


elementer,  fra  uvidenhedens  bitterhed,  og 
skinhellige  hjerters  ondskab,  lige  til  dets 
guddommelige  formål  er  opfyldt  -og  din 
være  herligheden,  æren  og  prisen  i  al  evig- 
hed, gennem  Jesus  Kristus,  vor  Herre  og 
Frelser  -  Amen  og  Amen! 

Ældste  Spencer  W.  Kimball 
De  tolvs  Kvorum 

Jeg  . . .  synes  jeg  kan  mærke,  at  alle  de  store 
og  hellige  og  gode,  som  er  gået  forud  for  os, 

Præsident  og  søster  McKay  samt  andre  ledere  sammen  med  missionærer  fra  den  schweizisk  j 
østrigske  og  vesttyske  mission,  efter  et  missionærmøde  i  det  schweiziske  tempel  tirsdag  den 
13.  september  1955. 

Første  række  fra  venstre  til  højre:  (fra  nr.  3  fra  venstre)  søster  Edwin  R.  McKay,  dr. 
Edwin  R.  McKay  (søn  af  præsident  David  O.  McKay),  søster  Claire  Middlemiss  (sekretær 
for  præsident  McKay),  ældste  Richard  L.  Evans,  ældste  Henry  D.  Moyle,  søster  Camilla 
Eyring  Kimhall,  ældste  Spencer  W.  Kimhall,  præsident  David  O.  McKay,  søster  Emma 
Ray  Riggs  McKay,  præsident  William  F.  Perschon  fra  den  schweizisk  I  østrigske  mission, 
søster  Perschon,  præsident  Samuel  E.  Bringhurst  -  den  første  tempelpræsident  i  Schweiz, 
søster  Bringhurst,  bror  Edward  O.  Anderson  -  templets  arkitekt,  søster  Anderson,  George 
Albert  Smith  jr.  ...  ældste  Gordon  B.  Hinckley  ... 


er  her  til  stede.  Jeg  har  også  under  mit  lange 
besøg  overalt  i  Europa  tænkt  på  de  tusind- 
vis af  gode,  ærlige  mennesker,  som  aldrig 
kunne  få  råd  til  at  krydse  havet  for  at 
komme  i  templet,  og  som  er  døde  og  blevet 
begravet  i  deres  hjemland,  på  alle  dem,  som 
føler  inspiration  denne  dag,  hvor  dørene 
lukkes  op  og  mulighederne  kommer  til  dem 
og  deres  efterkommere  -  på  dem,  som  kan 
foretage  genealogiske  undersøgelser  i  deres 
eget  land,  og  rejse  hertil  og  til  andre  hellige 
templer  for  at  gøre  dette  arbejde. 


Ældste  Ezra  Taft  Benson 
De  tolvs  Kvorum 

Det  gør  et  dybt  indtryk  på  mig,  mine  brødre 
og  søstre.  Begivenheden  her  i  dag  er  for- 
modentlig den  største  begivenhed,  der  har 
fundet  sted  i  Europa  siden  evangeliet  blev 
bragt  hertil  af  ydmyge  missionærer  for  1 18 
år  siden. 

Jeg  er  Herren  taknemlig  for  at  døren  nu 
bliver  åbnet  for  de  trofaste  hellige  i  de  eur- 
opæiske missioner,  så  de  kan  få  del  i  de 
rigeste  velsignelser,  som  er  kendt  af  mænd 

og  kvinder  i  denne  verden  og  i  verden,  som 
kommer.  Ifølge  min  ydmyge  dømmekraft, 
har  ingen  nogen  steder  i  kirken  vist  større 
tro  end  den,  der  er  udvist  blandt  mange  af 
de  hellige  i  de  europæiske  missioner. 


Det  er  derfor  yderst  passende,  at  disse 
vidunderlige  og  hengivne  mennesker  får 
adgang  til  tempelarbejdets  frelsende  prin- 
cipper og  ordinanser. 


MÅNEDENS  BUDSKAB  -  fra  Århus  stav 


Thi  Eder  er  idag 


en  frelser  født . . 


Igen  er  vi  i  færd  med  at  forberede  os  til 
højtideligholdelsen  af  Jesu  Kristi  fødsel. 
Igen  er  vi  ved  at  skabe  en  hyggelig  ramme 
om  denne  fest  i  vore  hjem,  i  vore  byer  og  i 
vore  kirker. 

Igen  lader  vi  vore  tanker  gå  tilbage  til 
den  dejlige  beretning,  som  Lukas  skriver 
om  i  sit  andet  kapitel: 
»Eder  er  idag  en  frelser  født,  -  han  er  Kri- 
stus, Herren«. 

Da  jeg  var  barn,  var  det  en  del  af  tradi- 
tionen i  vort  hjem  at  lytte  til  dette  glade 
budskab. 

Efter  at  vi  havde  danset  omkring  jule- 
træet og  sunget  nogle  af  julens  salmer,  satte 
vi  os  ned  omkring  det  tændte  juletræ,  mens 
far  læste  juleevangeliet  for  os. 

Denne  tradition  har  jeg  bragt  med  i  vort 
hjem,  og  jeg  og  mine  egne  børn  kan  nu 
hvert  år  sammen  fryde  os  over  dette  glade 
budskab.  -  En  frelser  er  født  os! 

Men  hvad  kunne  Kristus  gøre  for  os  mere 
end  at  være  en  frelser  for  os?  Er  det  ikke  os 
selv,  der  skal  udarbejde  vor  egen  frelse? 

Jo.  Det  er  sikkert,  at  en  af  Kristi  missio- 
ner her  på  jorden  var  at  lide  den  fysiske  død 


på  korset  for  at  åbne  mulighed  for,  at  alle 
kan  opstå  og  komme  tilbage  til  vor  him- 
melske Fader,  men  en  anden  var  at  lære  os, 
hvad  vi  skulle  gøre  for  at  nå  dette  mål. 

Han  viste  os  vejen.  Han  lærte  os  at  elske 
vor  næste.  Han  viste  os,  at  vi  ikke  blot 
skulle  kende  skriften  som  de  skriftkloge, 
men  at  vi  hver  dag  i  al  vor  færd  og  gerning 
skulle  leve  evangeliet. 

Julen  bringer  nogle  af  evangeliets  aller- 
bedste tanker  og  ønsker  frem  i  menneske- 
heden. 

Alle  prøver  på  at  glæde  hinanden  med  en 
lille  gave,  og  alle  giver  sig  tid  til  at  glæde 
dem,  som  i  det  daglige  ræs  bliver  glemt. 
Dem,  som  er  ensomme,  dem,  som  er  på 
sygehus  eller  plejehjem,  eller  dem,  som  på 
en  eller  anden  måde  ikke  har  et  hjem  eller 
tilhørsforhold. 

Lad  os  prøve  på  at  gøre  nogle  af  disse 
gode  julegerninger  og  egenskaber  til  en  del 
af  vor  hverdag.  Lad  os  ikke  blot  udføre 
disse  kærlighedsgerninger,  når  kalenderen 
minder  os  om,  at  nu  er  det  jul.  Lad  os  gøre 
det  til  en  del  af  vor  hverdag  -  året  rundt. 

Vi  har  sikkert  alle  været  involveret  i  nogle 

af  disse  kærlighedsgerninger,  og  vi  har  sik- 
kert også  fundet  en  meget  stor  indre  glæde 
ved  at  udføre  dem. 

Vi  må  have  tillid  til  Herren.  Tillid  så  ren, 
som  når  et  lille  barn  springer  ud  på  det  dybe 
vand  til  sine  forældre  under  en  svømmetur 
-  fast  overbevist  om,  at  forældrene  vil  holde 
det  oppe. 

Vi  må  have  tro  på,  at  Herren  styrer  os 
tilbage  til  ham,  såfremt  vi  lever  op  til  alle  de 
gode  principper,  som  evangeliet  lærer  os. 


Lad  os  ikke  narre  os  selv.  Lad  os  fort- 
sætte julens  gode  kærlighedsgerninger  i  det 
nye  år.  Lad  det  blive  en  del  af  os  i  vor 
hverdag. 

Må  Herren  velsigne  enhver  retfærdig 
anstrengelse.  Må  enhver  af  jer  få  en  glæde- 
lig jul  -  en  jul,  hvor  jeres  offer  og  jeres 
kærlighed  finder  en  førsteplads.  Det  er  mit 
ønske. 

K.  O.  Ilskov 
Førsterådgiver 


Nyt  rapportsystem 

med  virkning  fra  1.  januar  1981 


Med  virkning  fra  1.  januar  1981  vil  et  nyt 
og  forenklet  statistisk  rapporteringssystem 
blive  taget  i  brug  overalt  i  kirken.  Det  nye 
»aktivitetsrapportsystem«  er  udarbejdet  for 
at  imødekomme  det  grundlæggende  behov 
for  rapportering  af  aktivitet  for  kirkeledere 
på  alle  plan,  samt  for  at  forenkle  og  redu- 
cere sekretærernes  arbejdsbyrde. 

Det  nye  system  erstatter  det  eksisterende 
samordnede  rapporteringssystem  og  er 
baseret  på  en  del  vigtige  ændringer  i  filoso- 
fien bag  rapporteringen.  Disse  ændringer 
omfatter  bla. : 

1.  Rapportperioden  er  nu  fra  1.  januar  til 
3 1 .  december  i  stedet  for  fra  1 .  september  til 
31.  august. 

2.  Optegnelser  og  rapporter  afleveres  kvar- 
talsvis i  stedet  for  månedligt . . .  Kvartalsvise 
rapporter  giver  lederne  tid  til  at  planlægge, 
give  udfordringer,  samt  foretage  justerin- 
ger. 

3.  Mængden  af  oplysninger,  som  indsamles 
gennem  rapporterne,  er  blevet  reduceret 
med  2/3.  Selv  om  der  er  sket  en  reduktion, 
så  er  de  nødvendige  minimumsoplysninger 
blevet  bevaret,  og  i  visse  tilfælde  vil  der 
være  nye  og  bedre  oplysninger  til  rådighed  i 
det  nye  system,  de  årlige  samt  andre  rap- 
porter. 


4.  Den  individuelle  tilstedeværelse  rappor- 
teres nu  kun  ved  enkelte  møder  og  ikke  ved 
alle  møder.  Undersøgelser  viser,  at  et  med- 
lems tilstedeværelse  ved  særlige  møder  er 
en  god  målestok  for  vedkommende  med- 
lems generelle  tilstedeværelse  ved  kirkens 
møder. 

5.  Det  nye  system  består  af  materialer,  som 
kan  hjælpe  ledere  i  ward  og  gren  til  bedre  at 
fokusere  på  familiernes  og  den  enkeltes 
behov.  Selv  om  kirkens  ledere  ved  kirkens 
hovedsæde  har  brug  for  oplysninger  fra 
rapporterne  til  at  træffe  afgørelser,  som 
påvirker  hele  kirken,  så  er  det  de  lokale 
præstedømmeledere,  som  har  ansvaret  for 
de  enkelte  medlemmer,  og  som  kan  benytte 
rapporterne  til  at  identificere  de  medlem- 
mer, som  har  behov  for  særlig  hjælp. 

I  forbindelse  med  kirkens  nye  statistiske 
rapporter  vil  det  være  de  lokale  lederes 
ansvar  at  lede  og  føre  tilsyn  med  deres 
sekretærer  samt  sørge  for,  at  disse  modta- 
ger tilstrækkelig  og  passende  oplæring.  Der 
er  blevet  lagt  øget  vægt  på  at  benytte  rap- 
porterne på  lokalt  plan.  Samtlige  præste- 
dømmeledere og  sekretærer  er  blevet  givet 
den  udfordring  at  forbedre  kvaliteten  og 
nøjagtigheden  af  disse  nye  rapporter. 

CES  -  hvad  er  det? 


CES  står  for  Church  Educational  System, 
og  det  betyder  på  dansk:  Kirkens  Uddan  - 
nelsessystem. 

Kirkens  uddannelsessystem  er  en  af  ver- 
dens største  private  uddannelsesorganisa- 
tioner. Mere  end  682.000  elever  -børn,  unge 
og  voksne  -  deltager  på  et  eller  andet  trin  i 
systemet  i  61  lande,  og  det  kan  nævnes,  at 
der  gives  undervisning  på  17  sprog. 

Af  højere  læreanstalter  i  systemet  kan 
nævnes:  Brigham  Young  Universitetet  i 
Provo,  Utah;  BYU  universitetscentret  i 
Laie,  Hawaii;  Ricks  College  i  Rexburg, 
Idaho  samt  LDS  Business  College  (han- 
delshøjskole) i  Salt  Lake  City. 

Kirken  leder  også  74  skoler  med  ialt 
17.000  elever  i  Latin  Amerika,  på  øerne  i 
Stillehavet  og  i  Indonesien.  Disse  skoler 
giver  den  almindelige  grundskole  -samt 
videregående  uddannelse.  Efter  et  særligt 
program,  udarbejdet  af  BYU,  undervises 
voksne  i  Central  Amerika  og  i  Canada  i  de 
grundlæggende  færdigheder  i  læsning, 
skrivning  og  regning. 

Dertil  kommer,  at  kirkens  uddannelses- 
system leder  religionsseminarer  og  -insti- 
tutter, hvor  der  er  indskrevet  mere  end 
304.000  elever  over  14  år.  Atter  andre  tu- 
sinde deltager  i  seminar-  eller  institutpro- 
grammet på  hjemmestudiebasis. 

Det  er  især  i  den  sidstnævnte  egenskab, 
at  vi  her  i  Danmark  kender  kirkens 
uddannelsessystem.  Alle  vore  unge  over  14 
år  tilbydes  et  4-årigt  studium  af  standard- 
værkerne i  seminarprogrammet.  Det  fore- 
går som  nævnt  ved  hjemmestudium  med  en 
ugentlig  undervisningstime.  Det  kan  godt 
være  krævende  for  de  unge  at  deltage  i 
dette  program,  men  det'giver  dem  til  gen- 
gæld en  ballast  af  kundskab,  som  d&van- 
skeligt  opnår  på  anden  måde. 

Det  mærkes  meget  tydeligt,  at  de  unge, 
som  har  deltaget  i  seminarprogrammet,  står 
betydeligt  bedre  rustet  til  at  fuldføre  en 
mission,  end  de  gjorde  før  i  tiden,  da  denne 


mulighed  ikke  gaves. 

Alle  kirkens  medlemmer  over  18  år  har 
mulighed  for  at  deltage  i  institutprogram- 
met, hvis  de  ønsker  det.  Dette  program 
bygger  naturligvis  også  på  skrifterne,  men 
er  mere  videre-  og  dyberegående  end  semi- 
narprogrammet. 

Som  det  er  tilfældet  med  alle  kirkens 
programmer,  er  ledelse  og  tilsyn  med  kir- 
kens uddannelsessystem  delt  op  i  ansvars- 
områder. De  personer,  der  arbejder  som 
sådanne  ledere,  er  fuldtidsansatte  og  derfor 
aflønnede. 

For  de  nordiske  lande  er  lederen  Arne 
Hedberg,  som  samtidig  er  stavspræsident 
for  Goteborg  stav.  Arne  Hedberg  tiltrådte 
denne  lederstilling  den  1 .  juli  d.å.  og  havde 
indtil  da  været  leder  kun  for  Sverige  Syd  i 
ca.  1  år. 


Arne  Hedberg. 


Arne  Hedberg  er  uddannet  som  lærer, 
har  fuldført  en  mission  i  Sverige  og  har  i 
årenes  løb  haft  flere  ledende  stillinger  i  kir- 
ken, der  alle  har  bevist  hans  evner  som 
organisator  og  hans  gode  forståelse  for 
evangeliet  og  dets  principper.  Han  er  en 
mand,  der  har  let  til  smil  og  elsker  at  arbejde 
sammen  med  unge  mennesker. 

Før  Arne  Hedberg  var  det  Ole  Podhorny 
fra  Norge,  som  var  leder  for  kirkens 
uddannelsessystem  i  Norden.  Han  ønskede 
selv  at  få  et  mindre  ansvarsområde,  og  han 


er  nu  leder  i  Norge.  Ole  Podhorny  var  kendt 
og  elsket  af  mange,  og  i  hans  tid  som  leder 
for  hele  Norden  har  der  fundet  en  stor 
vækst  sted. 

For  Danmark-Island  området  er  det  Jens 
Kristoffersen,  tidligere  biskop  i  København 
h  ward,  der  er  leder  for  kirkens  uddannel- 
sessystem. Jens  Kristoffersen  er  oprindelig 
uddannet  i  manufakturbranchen,  og  har  i 
årenes  løb  bestridt  næsten  enhver  tænkelig 
ledende  stilling  i  kirken.  Jens  Kristoffersen 
har  tillige  udført  sin  mission  her  i  Danmark. 

Den  Danske  Stjerne  har  talt  med  Jens 
Kristoffersen,  og  her  er,  hvad  han  fortæller 
om  sit  arbejde: 


Jens  Kristoffersen. 


»Jeg  føler  mig  meget  velsignet  ved,  at  jeg 
får  lov  til  at  have  et  så  spændende  og  inter- 
essant arbejde.  Det  er  en  stor  udfordring  at 
arbejde  med  kirkens  unge. 

En  del  af  mit  arbejde  er  naturligvis 
administrativt.  Der  er  en  del  rapporter,  der 
skal  udfyldes,  og  der  er  en  mængde  mate- 
riale, som  jeg  må  sætte  mig  ind  i  for  at 
kunne  være  ajour  med  udviklingen  i  CES. 
Endvidere  er  der  en  omfattende  korre- 
spondance. 

Ellers  består  mit  arbejde  i  at  forberede 
lektier,  møder  og  besøg  -  og  så  naturligvis  i 
at  give  disse  lektier,  holde  disse  møder  og 
aflægge  disse  besøg,  idet  jeg  fører  tilsyn 
med  både  lærere  og  klasser. 

Det.  er  målet,  at  hver  eneste  seminar-  og 
institutklasse  får  besøg  mindst  to  gange 


årlig. 

I  København  stav  tager  jeg  selv  ud  og  besø- 
ger klasserne,  og  i  Århus  stav  har  jeg  4 
tilsynsførende,  som  hjælper  mig.  Dem 
arbejder  jeg  tæt  sammen  med  og  har  et 
møde  med  hver  måned. 

Når  vi  besøger  en  klasse,  deltager  vi  i  den 
sammen  med  eleverne,  så  lærerne  ikke  skal 
føle  sig  generet  af,  at  der  sidder  én  for  at 
»kontrollere«  dem  -  for  det  er  jo  netop  det, 
vi  ikke  gør  -  vi  er  der  for  at  finde  ud  af,  om 
vi  kan  hjælpe  dem. 

Vi  udfylder  efter  hvert  besøg  et  observa- 
tionsskema,  hvis  oplysninger  så  kan  give  et 
grundlag  for  den  månedlige  undervisning 
af  lærerne. 

I  Københavnsområdet  (dvs.  de  fire 
københavnske  ward  slået  sammen)  under- 
viser jeg  selv  i  2  institutklasser  om  ugen. 
Alle  andre  steder  holdes  institutklasserne 
på  ward /gren-basis. 

For  både  seminar  og  institut  gælder  det, 
at  alle  klasserne  (dvs.  alle  i  København  stav, 
alle  i  Århus  stav  Nord  og  alle  i  Århus  stav 
Syd)  samles  én  gang  om  måneden  til  et 
fælles  møde. 

I  seminar  hedder  det  »Superlørdag«  og 
programmet  består  af  en  skriftstedsjagt,  en 
lektie,  en  film  (filmstrip)  og  derefter  aktivi- 
teter. Jeg  har  ansvar  for  den  første  del  af 
mødet  og  stavens  UMUP-ledelse  for  akti- 
viteterne, og  det  fungerer  fint. 

I  institut  består  det  månedlige  møde  af 
en  åndelig  indledning,  en  lektie  eller  fore- 
drag og  derefter  aktiviteter. 

For  øjeblikket  holdes  alle  seminar-  og 
institutklasser  på  en  hverdagsaften,  men 
efterhånden  vil  vi  gerne  prøve  at  se,  om  det 
er  muligt  at  holde  nogle  af  dem  tidligt  om 
morgenen  -  den  undervisning,  man  får,  når 
man  er  frisk  om  morgenen,  er  flere  gange  så 
effektiv  som  den  kan  være  om  aftenen,  hvor 
alle  er  trætte  efter  dagens  arbejde. 

Jeg  må  heller  ikke  glemme  mit  »hjerte- 
barn« nemlig  Island.  I  Reykjavik  er  der  en 
gren  med  ca.  90  medlemmer,  deraf  er  de  10 
seminarieelever,  men  med  den  udvikling, 

der  er  deroppe,  skulle  det  ikke  undre  mig, 
om  der  er  dobbelt  så  mange  næste  år. 

Endnu  er  materialet  ikke  oversat  til 
islandsk,  så  man  benytter  det  engelske.  Da 
de  fleste  også  kan  tale  dansk,  kan  de  også 
hente  hjælp  i  det  danske  materiale. 

Jeg  besøger  dem  1-2  gange  om  året,  og 
jeg  glæder  mig  hver  gang  over  deres  ånd  og 
styrke,  deres  kærlighed  og  sammenhold. 

Jo,  jeg  har  nok  at  lave,  og  naturligvis  gør 
jeg  mit  bedste,  men  jeg  er  trods  alt  meget 
afhængig  af  den  åndelige  støtte,  som  de 
lokale  ledere  i  præstedømmet  (biskop- 
per /  grenspræsidenter  og  præsidenterne  for 
ældsterneskvorum)  kan  give  mig.  Det  er 
dem,  der  kender  de  unge,  og  det  betyder 
utrolig  meget,  at  de  opmuntrer  dem  til  del- 
tagelse i  seminar  og  institut,  og  at  de  også  af 
og  til  besøger  klasserne. 

Til  sidst  vil  jeg  citere  en  udtalelse  af  æld- 


ste Burton.  Han  og  jeg  havde  sammen  været 
på  Island,  og  da  vi  skiltes  i  Kastrup  Luft- 
havn (det  var  den  4.  september  1979)  sagde 
han  de  ord  til  mig,  som  er  blevet  mig  en 
rettesnor  i  mit  arbejde  -  mit  motto,  om  man 
vil! 

Ældste  Theodore  M.  Burton  sagde:  »Vær 
sikker  på,  at  du  underviser  de  unge,  så  de 
bliver  åndeligt  indstillet.  Lær  dem,  hvor 
vigtigt  det  er  at  studere  skrifterne.  Lær  dem 
at  sætte  sig  store  mål,  meget  store  mål, 
hjælp  dem  at  nå  dem.  Lad  dem  have  visio- 
ner. Pigerne  skal  have  drømme  og  drengene 
visioner,  store  visioner. 

Husk,  at  det  er  dem  -  deres  generation 
-der  vil  møde  Jesus  Kristus  og  være  her,  når 
han  kommer.  Det  er  en  ganske  særlig  gene- 
ration -  vore  unge  i  dag  -  og  du  må  gøre  alt 
for  at  gøre  dem  åndeligt  indstillet«.« 

EEV 


Kirkens  Velfærdsprogram 

Det  vil  uden  tvivl  være  interessant  for  læserne  af  Den  Danske 
Stjerne  at  erfare,  at  der  for  øjeblikket  -  under  ledelse  af  de  udøvende 
ledere  for  Europa/ Europa  Vest  området  er  ved  at  blive  udviklet  et 
velfærdsprogram,  som  er  specielt  tilpasset  Europa. 
Følgende  er  uddrag  af  »Retningslinier  for  undervisning  og  iværk- 
sættelse«, som  fornylig  er  blevet  præsenteret  for  de  lokale 
præstedømmeledere: 


»Retningslinier  for  undervisning 
og  iværksættelse« 

På  grund  af  de  store  modsætninger  i  kultur, 
love,  regler  og  klimaforhold  over  hele  ver- 
den, kan  man  ikke  forvente  at  alle  aspekter 
i  et  program,  der  er  udarbejdet  til  brug  i  et 
bestemt  område  (f.eks.  USA)  skal  kunne 
anvendes  overalt.  Derfor  har  vi  gjort  os 
anstrengelser  for  at  fremsætte  nogle  ret- 
ningslinier, der  er  så  almindelige,  at  de  vir- 
kelig kan  føres  ud  i  livet  af  de  enkelte  kir- 
kemedlemmer i  Europa.  Det  er  ikke  desto 
mindre  bydende  nødvendigt,  at  præste- 


dømmelederne afgør  det  praktiske  såvel 
som  det  lovlige  i  disse  retningslinier  inden 
for  deres  lokale  områder,  før  de  forsøger  at 
gøre  programmet  til  virkelighed.  Den  eur- 
opæiske velfærdsplan  er  nu  udviklet,  og 
den  vil  være  en  rettesnor  og  hjælp  i  sådanne 
tilfælde. 

Hvis  lokale  love  og  forhold  (eller  almin- 
delig sund  fornuft)  siger,  at  programmet 
skal  behandles  på  andre  måder  end  de  her 
skitserede,  opfordres  præsiedømmeledere 

til  at  gøre  dem,  de  er  direkte  ansvarlige 
overfor,  opmærksomme  på  sagen.  I  de  fle- 
ste tilfælde  vil  der  kunne  udarbejdes  alter- 
nativer, så  kirkens  velfærdsprogram  kan 
nå  sine  mål  og  samtidig  tilpasses  lokale 
forhold. 

Behovet  for  planlægning 

Det  øverste  Præsidentskab  har  rådet  præ- 
stedømmets ledere  til  »omhyggeligt,  under 
bøn,  at  udvikle  en  plan«  (brev  til  alle 
biskopper  og  stavspræsidenter  fra  Det 
øverste  Præsidentskab  -  16.  nov,  1977,  side 
1),  der  vil  hjælpe  de  lokale  enheder  at  blive 
selvforsynende  inden  for  kirkens  velfærds- 
arbejdes  rammer.  En  plan  om  at  være  lokalt 
selvforsynende  kræver  at  der  træffes  for- 
holdsregler mod  enhver  faresituation. 
Lederne  må  huske  på,  at  »vi  vil  være  sikre  i 
Herrens  hånd«  (Spencer  W.  Kimball, 
Ensign,  nov.  1977,  side  76),  når  der  kommer 
vanskelige  tider,  hvis  vi  lever  retfærdigt  og 
følger  Herrens  råd  om  at  forberede  os  klogt. 
I  velfærdstjenestemødet  til  generalkonfe- 
rencen, april  1976,  talte  biskop  Victor  L. 
Brown  om  nogle  ting,  han  havde  lagt 
mærke  til,  og  det  kan  måske  være  en  hjælp 
for  dem,  der  er  i  gang  med  planerne: 

»Præsident  Spencer  W.  Kimball  har  sagt: 
'Vi  har  oplevet  mange  katastrofer  i  den 
sidste  tid.  Det  synes,  som  om  der  hver  dag 
sker  et  jordskælv  eller  en  oversvømmelse 
eller  et  uvejr,  som  bringer  vanskeligheder 
for  mange  mennesker.  Jeg  er  taknemmelig 
over  at  se,  at  mange  af  vore  medlemmer  og 
ledere  er  begyndt  at  forstå  ideen  med  hen- 
syn til  selvhjælp  . . . 

Jeg  tror  at  tiden  er  kommet,  hvor  der  vil 
komme  mange  flere  vanskeligheder,  hvor 
der  vil  forekomme  mange  flere  uvejr  og 
oversvømmelser  . . .  flere  jordskælv  . . .  jeg 
tror,  at  de  sandsynligvis  vil  komme  i  større 
tal,  som  vi  nærmer  os  enden,  og  derfor  må 
vi  være  forberedt  derpå'.  (Conference 
Report,  april  1974,  siderne  183-84). 

Lad  mig  fortælle  jer  om  de  udsigter,  der 


ligger  for  enhver  af  os  enkeltvis  og  for  kir- 
ken som  et  hele.  Jeg  kunne  lide,  at  I  får 
indblik  i,  hvad  der  kunne  forekomme  under 
tre  hypotetiske,  men  mulige  forhold. 

(Økonomisk)  Det  føste  forhold  karakte- 
riseres ved  en  forholdsvis  stabil  økonomi, 
begrænset  arbejdsløshed  og  naturkatastro- 
fer -  et  forhold,  omtrent  som  det,  vi  og 
mange  andre  lande  oplever  i  øjeblikket . . . 
Vort  øjeblikkelige  kirkeberedskabs  stade 
gør  det  muligt  for  os  at  tilfredsstille  de  krav, 
som  det  første  forhold  synes  at  stille. 

(Økonomi)  Forhold  nummer  toer  karak- 
teriseret af  en  mere  udpræget  sundheds- 
mæssig, social  og  økonomisk  anspændt- 
hed. Det  kan  indebære  en  økonomisk 
nedgang  med  alvorlig  grad  af  arbejdsløshed 
eller  måske  lokale  naturkatastrofer.  Sam- 
fundet vil  være  ustabilt  og  splittet . . .  Tyde- 
ligvis ville  kirkens  materielle  reserver  blive 
hårdt  belastet,  når  de  skulle  klare  denne 
byrde  og  især,  hvis  forhold  nummer  to  kom 
til  at  vare  længe  eller  havde  stor  udstræk- 
ning. 

Under  (økonomiske)  forhold  nummer  tre 
ville  det  komme  til  at  se  alvorligt  ud.  Øko- 
nomien ville  være  særdeles  anstrengt, 
måske  endog  lige  ved  at  bryde  sammen. 
Arbejdsløsheden  ville  være  meget  udbredt. 
Der  ville  måske  være  omfattende  social 
splittelse  ...  Under  sådanne  forhold  ville 
kirken,  når  den  skulle  klare  sig  med  de 
nuværende  ressourcer,  sandsynligvis  ikke 
være  i  stand  til  at  ...  sørge  for  det  totale 
velfærdsbehov  hos  medlemmerne. 

Jeg  vil  gerne  fremhæve,  at  denne  beredt- 
hed  indbefatter  mere  end  timelig  forbere- 
delse. Især  under  forhold  2  og  forhold  3  vil 
vi  komme  til  at  stå  over for  social  uenighed, 
bekymring,  frygt,  depression  og  alle  de 
følelsesmæssige  anspændelser,  som  følger 
med  sådanne  økonomiske  og  sociale  for- 
hold. Helbredssituationen  vil  komme  i 
farezonen.  Familier  og  enkeltpersoner  vil 
have  behov  for  at  være  følelsesmæssigt  og 
fysisk  beredte  for  at  kunne  klare  situatio- 
nen. Medlemmerne  vil  have  større  behov 

end  nogen  sinde  før  for  at  kunne  støtte  sig 
til  hinanden  for  at  opnå  styrke  og  hjælp«. 
(Den  Danske  Stjerne,  okt.  1976,  side  93). 

Vi,  der  er  medlemmer  af  kirken,  bør  have 
som  mål  at  være  tilstrækkeligt  forberedt  til 
at  klare  ethvert  af  de  forhold,  som  er  skil- 
dret her  -  både  individuelt  og  som  familie. 
Vi  præstedømmeledere  er  nødt  til  at  tilret- 
telægge praktisk  anvendelige  programmer 
og  lære  medlemmerne  i  vore  lokale  enhe- 
der, hvordan  de  kan  forberede  sig  selv  og 
deres  familier  for  de  prøvelsens  tider,  som 
er  profeteret  vil  komme  i  disse  sidste  dage. 

Kirken  er  gennem  årene  kommet  med 
mange  fortrinlige  forslag  for  at  hjælpe  dens 
medlemmer  til  at  klare  deres  fornødenhe- 
der. Der  er  blevet  udarbejdet  adskillige 
brochurer,  billedmaterialer  og  studiekurser 
og  lavet  praktiske  foranstaltninger  for  at 
hjælpe  os  til  at  udføre  dette  vigtige  vel- 
færdsarbejde.  De  fleste  af  ideerne  kan  sam- 
les i  følgende  diagram,  som  mange  af  jer 
allerede  kender  i  forvejen:  (Se  næste  side). 

Vigtigheden  af  at  være  selvforsynende 

Som  I  ser  er  der  anbragt  en  familie  midt  i 
cirklen.  I  betragtning  af  de  forhold,  præsi- 
dent Kimball  beskriver  i  ovenstående  citat, 
kan  man  se  det  kloge  i  at  udvikle  et  familie- 
centreret  velfærdsprogram,  især  i  de  områ- 
der, hvor  kirkens  organisation  ikke  er  så 
omfattende,  som  den  er  andre  steder  -  f.eks. 
de  stave,  der  for  længere  tid  siden  er  orga- 
niseret i  USA.  Der  skal  derfor,  som  det 
logisk  vil  være,  lægges  vægt  på,  at  vore 
medlemmer  bliver  mere  selvforsynende. 

Vor  udfordring  lige  nu 

Vor  udfordring  lige  nu  er  at  sikre  os,  at 
velfærdsprogrammets  teoretiske  sundheds- 
principper  bliver  anvendt  af  kirkens  med- 
lemmer individuelt,  og  at  hver  familie  med 
det  samme  begynder  at  indføre  velfærd- 
sprogrammet  inden  for  deres  hjems  vægge 
(hvis  de  ikke  allerede  har  gjort  det).  Hvis  vi 
ikke  underviser,  motiverer  og  iværksætter 


et  levedygtigt  velfærdsprogram  i  de  enkelte 
familier,  inden  for  vore  lokale  kirkeenhe- 
der, vil  der  være  fare  for,  at  det  ikke  vil 
lykkes  os  at  forberede  os  tilstrækkeligt,  og 
det  vil  bestemt  resultere  i  store  skuffelser, 
hvis  ikke  ligefrem  katastrofer. 

For  at  hjælpe  de  lokale  præstedømmele- 
dere med  denne  vigtige  opgave  er  der  udvi- 
klet en  hovedplan.  Vi  må  dog  ikke  udsætte 
vor  lokale,  personlige  forberedelse,  medens 
vi  venter  på  denne  plan.  Vi  er  nødt  til  med 
det  samme  at  begynde  at  anvende  de 
grundprincipper,  vi  allerede  har  fået  åben- 
baret som  en  vejledning.  Gør  vi  det,  vil  vi 
ikke  alene  være  godt  på  vej  til  at  være  for- 
beredt til  at  imødegå  alle  ulykker  og  van- 
skeligheder, men  de  erfaringer  og  successer, 
vi  vinder  henad  vejen,  kan  rapporteres  til 
kirkens  hovedsæde  og  være  en  hjælp  til 
dem,  der  forbereder  sig,  specielt  på  de  ting, 
som  her  er  nævnt. 


Den  øjeblikkelige  plan 

Hvad  skal  vi  undervise  i,  og  hvor  skal  vi 
begynde?  Selv  om  velfærdsprogrammet 
giver  rigeligt  med  praktiske  forslag  og  nyt- 

tig  hjælp,  må  følgende  tre  ting  betragtes 
som  det  fundament,  hvorpå  resten  af  pro- 
grammet hviler: 

/.  Fasteloven 

2.  Den  rette  orden  for  at  rekvirere  hjælp 


3.  Personlig  og  familiemæssig  beredthed 

I  næste  nummer  af  Den  Danske  Stjerne  vil 
vi  komme  tilbage  til  nogle  af  de  særlige 
aspekter,  der  er  i  denne  velfærdsplan  for 
Europa. 


Nye  retningslinier  for  udøbte, 
indskrevne  børn  over  9  år 


Det  øverste  Præsidentskab  har  bekendtg- 
jort, at  med  virkning  fra  1.  januar  1981  vil 
indskrevne  børn  (udøbte  børn),  som  fylder 
9  år,  ikke  længere  medregnes  i  kirkens  med- 
lemsstatistik,  medmindre  de  er  blevet  døbt. 
Dette  gælder  imidlertid  ikke  for  mentalt 
retarderede  børn. 

Før  annulleringen  af  disse  medlemskort 
bør  præstedømmelederne,  hjemmelærerne 
og  andre  have  besøgt  hvert  eneste  hjem, 


som  har  et  udøbt,  indskrevet  barn  i  alderen 
fra  9  til  18  år,  for  at  afgøre,  hvorvidt  barnet 
kan  forberedes  til  dåb. 

1  tilfælde  af  at  indskrevne  børn  over  9  år 
ikke  ønsker  at  blive  døbt,  vil  deres  med- 
lemskort blive  annulleret  efter  1.  januar 
1981.  Præstedømmeledere  og  medlemmer 
vil  imidlertid  fortsætte  deres  venskab  med 
disse  børn  og  deres  familier. 


Jeg  læste  en  bog  . . . 

...  og  det  var  denne  gang  nordmanden 
Alfred  Hauges  »Vandringsmand«  fra  1967  i 
dansk  udgave. 

I  denne  biografi/ roman  fortæller  forfat- 
teren om  sin  hovedpersons  oplevelser  og 
drømme  som  emigrant  i  1830'ernes  USA  - 
samtidig  med  profeten  Joseph  Smith  og 
kirkens  første  tid. 

Det  er  spændende,  rørende  og  i  høj  grad 
oplysende  læsning.  Hvad  ved  vi  egentlig 
som  medlemmer  af  kirken  om,  hvordan 
forholdene  var  dengang  i  de  landområder, 
det  drejede  sig  om?  Jeg  er  i  hvert  fald  blevet 
meget  klogere  ved  læsning  af  denne  bog, 
om  hvilken  jeg  ikke  har  nogen  grund  til  at 
tro,  at  den  ikke  giver  et  ret  nøjagtigt  -  skønt 
utroligt  -  billede  af  omstændighederne  og 


livsvilkårene  for  især  indvandrere  på  den 
tid. 

Der  skal  ikke  her  gøres  op  med  forfatte- 
rens misfortolkninger  af  mormonismen  - 
det  er  jo  kun  en  biografi/ roman,  ikke  et 
historisk  dokument  -  men  det  er  uhyre 
interessant  at  få  kirken  og  profeten  beskre- 
vet fra  en  anden  side,  end  vi  er  vant  til. 

Læs  bogen  -  lån  den  på  biblioteket,  den 
er  forlængst  udsolgt  i  boghandelen;  og 
spørg  så  samtidig  om  andre  bøger  om 
mormonismen,  så  biblioteket  kan  se,  at  der 
er  et  udækket  behov,  som  bør  søges  dækket 
-  og  glæd  dig  til  mange  timers  betagende 
læsning. 

Jørgen  W.  Schmidt 

En  juleaften  under  krigen 


I  sammenligning  med  andre  folk  led 
danskerne  egentlig  ikke  så  meget  under  den 
2.  verdenskrig. 

De  sidste  dages  hellige  fik  lov  til  at  fort- 
sætte deres  planlagte  aktiviteter,  selv  om 
der  måtte  tåges  hensyn  til  rationering  af 
varme  og  lys,  og  i  kirken  på  Priorvej  blev 
aktivitetssalen  i  kælderen  omdannet  til 
beskyttelsesrum. 

En  juleaften,  da  medlemmerne  stod  uden 
for  denne  kirkebygning  og  talte  med 
hinanden  og  glædede  sig  over  at  være 
sammen  og  udvekslede  gode  ønsker  for 
julen,  kom  en  fremmed  hen  mod  dem. 

Samtalen  standsede  brat.  Der  var  ingen 
grund  til  at  være  glade,  når  der  var  en  uni- 
formeret, tysk  soldat  til  stede. 

Det  var  første  gang,  der  var  kommet  en 
soldat  fra  besættelsesmagten  til  kirken. 

Man  vidste  ikke  rigtigt,  hvad  man  kunne 
forvente.  Var  han  blevet  sendt  for  at 
udspionere  de  helliges  aktiviteter?  Var  han 


kommet  for  at  arrestere  nogen?  Eller  var 
han  den  første  af  en  patrulje,  der  var  ude 
for  at  søge  efter  modstandsfolk? 

Det  kunne  ikke  undgås,  at  ansigtsud- 
trykkene hos  disse  ellers  så  gæstfri  menne- 
sker blev  afvisende  og  kolde,  sådan  som 
hos  andre  danskere,  når  de  mødte  de 
fremmede. 

Den  unge  mand  i  den  grønne  uniform 
tøvede  lidt,  men  så  sagde  han  genert: 
»Meine  lieben  Geschwister!«  (Mine  kære 
søskende!). 

Han  var  altså  en  sidste  dages  hellig  -langt 
fra  hjemmet  og  øjensynligt  ensom,  og  han 
søgte  fællesskab  i  evangeliet  i  en  tid,  hvor 
fællesskab  betød  så  meget. 

Mistænksomhed  og  frygt  forsvandt,  og 
de  hellige  gik  sammen  ind  i  kirken  for  at 
holde  julegudstjeneste. 

(Richard  L.  Jensen, 
Church  News,  22.  dec.  1979) 


Pokalsportsdag  i  Københavns  stav 
lørdag  den  30.  august  1980 


Alle  sportsinteresserede  i  staven  havde  sat 
hinanden  stævne  på  Maglegårds  Allé  som 
følge  af  en  kampagne  om  at  være  i  bedre 
fysisk  form.  Selve  arrangementet  var  plan- 
lagt til  at  blive  afviklet  på  de  skønne  arealer 
i  Søborg  mose.  Da  vi  vågnede  lørdag  mor- 
gen silede  regnen  ned,  og  det  fortsatte  den 
med  til  kl.  var  ca.  12,  så  det  var  udelukket, 
at  vi  kunne  være  udendørs.  Vi  aflyste  dog 
ikke,  men  lavede  et  alternativt  arrangement 
i  kirkebygningen. 

Vi  havde  i  oplægget  til  sportsdagen  lagt 
vægt  på,  at  det  at  deltage  var  det  vigtigste, 
og  vi  havde  udsat  en  flot  sølvpokal  til  det 
ward/gren,  der  mødte  med  de  fleste  delta- 


gere i  forhold  til  dets  medlemsantal.  Vi 
havde  lagt  vægt  på  idrætsgrene,  der  var 
underholdende:  fodbold,  rundbold,  bold- 
kast, boccia  og  tovtrækning.  Disse  ting 
kunne  vi  flytte  ind  i  kirkebygningen,  kun 
måtte  vi  ændre  boldkast  til  pilekast,  som  vi 
afviklede  i  dåbsværelset.  Bocciakonkur- 
rencen blev  en  stor  succes.  Søskende  stod 
eller  lå  på  knæ  og  trillede  kugler  med  stor 
entusiasme  i  fem  timer  før  vinderholdet 
blev  kåret. 

Forhåndstilmeldingen  antydede,  at  der 
ville  komme  ca.  400  søskende,  men  på 
grund  af  regnen  var  det  spændende,  hvor 
mange,  der  ville  møde  op.  Optællingen  ved 

starten  viste  følgende  resultat: 

1.  ward   19  %  48  pers. 

2.  ward   5  %  18  pers. 

3.  ward   1 1  %  32  pers. 

4.  ward   8  %  32  pers. 

Nord  Sj.   17%  30  pers. 

Roskilde  ward   22  %  27  pers. 

Slagelse  gren   7%  10  pers. 

Det  skal  i  denne  forbindelse  nævnes,  at  1. 
ward  havde  en  skriftlig  forhåndstilmelding 
på  93  pers.  eller  38  %  af  wardets  medlem- 
mer, som  havde  et  ønske  om  at  være  aktive 
motionsdyrkere. 

I  løbet  af  dagen  var  der  mange  søskende, 


der  kom  forbi  for  at  se,  hvordan  det  hele 
gik,  og  vi  mener,  at  ca.  400  af  stavens  med- 
lemmer har  været  en  tur  på  Maglegårds 
Allé  i  anledning  af  sportsdagen. 

Vi  startede  med  at  afvikle  sportskonkur- 
rencer, derefter  spiste  vi  de  medbragte 
madpakker.  Herunder  var  der  pokalover- 
rækkelse. Der  var  en  flot  pokal  til  alle  vin- 
derne. Stavens  ungdom  viste  derefter 
»Ungdomsrevuen«,  som  de  havde  lavet  til 
ungdomsstævnet  tidligere  på  sommeren. 
Til  slut  var  der  arrangeret  dans  til  en  virke- 
lig god  el-orgel  virtuos.  Vi  sluttede  kl.  22.30 
efter  en  dejlig,  men  udmattende  dag. 

Aktivitetskomiteen 


★*★*★★★★*★* 


Intet  menneske  er  en  ø,  en  verden  for  sig. 
Ethvert  menneske  er  et  stykke  af  fastlan- 
det, en  del  af  det  hele. 

Om  en  lerklump  skylles  bort  fra  havet, 
eller  et  forbjerg,  eller  din  vens  hus,  eller  dit 
eget,  Europa  bliver  mindre  derved. 

Ethvert  menneskes  død  river  noget  fra 
mig,  thi  jeg  er  ét  med  den  ganske  menneske- 
hed, så  derfor  skal  du  ikke  spørge:  Hvem 
ringer  klokkerne  for?  De  ringer  for  dig! 

(John  Donne,  1773-1831) 

Århus  stavs  drenge-  og  pigelejr 


I  ugen  lørdag  den  26.  juli  til  lørdag  den  2. 
august  var  85  drenge  og  piger  på  lejr  ved 
Kulsø  ved  Give. 

I  anledning  af  kirkens  150  års  jubilæum 
var  hele  staven  inviteret  til  festaften  med 
lejrbål  om  onsdagen  den  30.  juli,  ogca.  120 
gæster  var  mødt  op  til  denne  festaften. 

Efter  at  have  set  på  lejrpladserne  samle- 
des alle  til  underholdning  i  pigelejren.  Der 
var  rejst  en  scene,  og  der  var  højttaleranlæg, 
så  alle  kunne  se  og  høre. 

Efter  fællessang  »Vi  er  børn  af  sol  og 
sommer«  holdt  Niels  Ove  Andersen  åbnings- 
bønnen.  Derefter  fællessang  »Så  kom  den 
tid,  vi  længtes  mod«.  De  85  drenge  og  piger 
dannede  nu  et  fakkeltog,  mens  de  sang 
»Kom,  kom  Guds  folk«.  Bålet  blev  tændt, 
og  nogle  af  faklerne  stillet  op  i  halvkreds 
bag  scenen. 

Båltalen  blev  holdt  af  Karl  Ove  Ilskov, 
der  talte  om,  hvordan  pionererne  trods 
vanskeligheder  og  prøvelser  holdt  modet 
oppe  med  sang,  dans  og  underholdning 


omkring  det  knitrende  bål.  Han  mindedes 
den  første  sommerlejr  for  16  år  siden  ved 
Bryrup,  ledet  af  Henning  K.  Frederiksen 
(»Flittige  spætte«),  Tage  Holm  Larsen 
(»Rolige  elg«)  og  Karl  Ove  Ilskov  (»Gamle 
ugle«).  En  lejrdagbog  fra  denne  lejr  var 
dukket  op  efter  at  have  været  borte  i  læn- 
gere tid.  Denne  dagbog  fortalte  bl.a.  om  en 
spændende  natøvelse,  samt  om  to  fakkel- 
bærere, der  bragte  et  budskab  fra  Ezra  Taft 
Benson  om,  at  det  internationale  spejder- 
arbejde  måtte  optages  i  GUF  arbejdet  i 
stedet  for  Vanguard  programmet. 

Karl  Ove  Ilskov  bragte  til  sidst  en  tak  til 
de  to  lejrledere  Tulle  (Christensen)  og  Ole 
(Køster). 

Efter  fællessangen  »Nu  flyver  mørkets 
fugle  ud«  gav  de  enkelte  grupper  deres 
bidrag  til  underholdningen  i  denne  række- 
følge: 

Horsens  drenge  (Anders  And  og  syv- 
soverne) 
Odense  piger  (Eliteholdet) 


Fra  sommerlejren  1964. 

Fredericia  piger  (Dydsdragonerne) 

Odense  drenge  (De  håbløse  fynboer) 

Ålborg  piger  (Smutterne) 

Esbjerg  drenge  (Stålormene) 

Horsens- Sønderborg  piger  (Myggene) 

Ålborg  drenge  (Stars) 

Esbjerg  piger  (De  kloge  Esbjerggensere) 

Århus  piger  (Specialisterne) 

og  man  morede  sig  over  de  mange  sjove 

sange,  sketches  og  stikpiller  til  lejrlederne. 

Til  sidst  var  der  3  ekstra-numre:  Kim,  Pia 

og  Palle  Rosenkilde  spillede  og  sang  to 

sange  (»Jeg  vil  finde  et  sted«  og  »om  næste- 


kærlighed«); lejrdeltagerne  fra  Ålborg  viste 
et  dansenummer,  og  Odense  spejderne  viste 
et  optrin,  der  illustrerede  afsked  med  mis- 
sionærer på  pionertiden. 

Sidste  fællessang  var  »Nu  er  jord  og 
himmel  stille«,  derefter  var  der  festfyrvær- 
keri. Nina  Funding  Jensen  fra  Horsens 
læste  et  skriftsted,  og  aftenen  sluttede  med 
bøn  af  Jørn  Holm  Bendtsen  fra  Århus. 

Underholdningen  var  slut  kl.  ca.  21.30, 
og  efter  nogen  hyggesnak  i  forskellige 
klynger  kørte  de  forskellige  gæster  hjem. 
Det  var  en  god  festaften!  ERO 


Primarys  150  års  fødselsdag 


I  anledning  af  primarys  150  års  fødselsdag 
har  kirken  udsendt  et  program  kaldet 
»Profeterne  taler«  beregnet  til  opførelse 
sidst  i  august  måned. 

Formålet  med  programmet  var  at  hjælpe 
primarybørnene  til  at  se  betydningen  af,  at 
de  er  medlemmer  af  kirken,  ved  at  lære 
mere  om  profeterne  i  andre  evangelie- 


uddelinger  og  om  evangeliets  gengivelse  ved 
profeten  Joseph  Smith. 

Programmet  var  udformet  således,  at  de 
forskellige  primaryklasser  var  på  scenen  og 
blev  undervist  af  lærerinden  i  form  af  sam- 
taler om  de  forskellige  profeter  gennem 
tiderne. 

En  dreng  fra  målskytteklassen  repræsen- 


Børnenes  kagebord. 


17 


terede  Joseph  Smith,  der  læste  i  skriften  og 
knælede  ned  i  bøn.  Drenge  fra  stjerneklas- 
sen repræsenterede  Adam  og  Noa.  Pioner- 
klassen lærte  om  og  repræsenterede  Abra- 
ham. Lykkepigerne  fortalte  om  Moses' 
historie,  og  en  dreng  forestillede  Moses. 
Målskytterne  lærte  om  profeter  fra  Mor- 
mons Bog,  og  en  elev  spillede  kong  Benja- 
min, der  fra  et  tårn  profeterede  for  folket. 

VDR-børnene  hørte  om  De  tolv  Apostle 
på  Jesu  tid  og  frafaldet.  En  målskyttedreng 
forestillede  profeten  Moroni,  der  forseglede 
optegnelserne  og  gemte  pladerne  i  en  kasse 
for  senere  at  overrække  dem  til  Joseph 
Smith  (en  anden  dreng). 

Efter  gennemgangen  af  de  forskellige 
profeter  blev  disse  placeret  på  profeternes 
scene.  Hver  gang  en  profet  blev  præsenteret 


og  placeret  på  sin  plads,  sang  børnene 
denne  linie: 

»Kom,  lytter  til  profetens  røst,  hør  ordet 
sendt  fra  Gud«. 

løvrigt  blev  disse  sange  sunget  af  børnene 
under  programmet:  »I  fuldendt  tro«,  »Jeg 
synes,  jorden  er  dejlig«,  »Hold  Guds  befa- 
linger«, »Jesus  siger:  Elsk  enhver«,  »Lad 
mig,  oh  Gud,  det  høre  af  din  mund«, 
»Guldpladerne«,  »Hvilken  smuk  og  yndig 
morgen«,  »Fra  himlens  høje  hvælv«. 

Dette  program  blev  udført  i  Horsens  gren 
onsdag  den  27.  august  kl.  19-20.  Efter 
afviklingen  af  selve  programmet  var  der 
forfriskninger  til  alle,  lavet  af  og  serveret  af 
børnene  selv.  Der  var  ca.  40  til  stede  til 
denne  aften. 

E.Ro. 


Århus  stavs  tempeltur  den  22.-28.  juni 
(for  de  unge) 

fortalt  af  en  af  deltagerne,  Solveig  Kriiger,  Fredericia 


De  unge  foran  templet. 

Søndag  den  22.  juni  stod  vi  alle  rejseklare 
og  spændte  på  Fredericia  banegård,  for  vi 
skulle  til  Schweiz.  Formålet  med  turen  var, 
at  vi  skulle  ned  og  gøre  arbejde  i  templet. 

Busturen  gik  bare  strålende,  nok  var  vi 
radbrækkede  og  mere  eller  mindre  trætte, 
da  vi  ankom,  men  alle  havde  dog  deres 
gode  humør  i  behold. 

Vi  skulle  bo  på  et  ungdoms-herberg.  Der 
var  meget  pænt,  og  vi  blev  glade  for  at  se  en 
rigtig  seng  igen. 

Vores  ledere  havde  delt  os  op  i  4  hold, 
således  at  2  hold  arbejdede  i  templet, 
medens  de  2  andre  hold  var  på  udflugt. 

Jeg  tror,  at  den  største  oplevelse  for  os 
allesammen  var  vores  dage  i  templet.  Det 
hele  var  så  smukt,  så  rent  og  så  langt  væk 
fra  omverdenens  larm  og  ballade.  Man  blev 
ligesom  et  helt  nyt  menneske. 

Naturen  i  Schweiz  var  også  meget  stor- 
slået. Vi  var  en  dag  oppe  i  bjergene.  Vi 
ankom  næsten  alle  i  sommertøj  og  sandaler, 
hvad  der  ikke  var  særlig  heldigt,  for  vores 
ledere  havde  planlagt  ,  at  vi  skulle  op  i 
sneen  og  gå  en  lang  tur. 

Vi  havde  ikke  nogen  fest  dernede,  i  stedet 
samledes  vi  alle  i  spisesalen  på  vandre- 


hjemmet, hvor  vi  satte  os  i  en  rundkreds  i 
den  ene  ende.  Henrik  fra  Århus  og  Ditlev 
skiftedes  til  at  spille,  medens  vi  andre  sang 
danske  og  engelske  sange.  Vi  dansede  også 
Boggie  woggie  samt  flere  andre. 

Vores  hyggeaften  endte  hver  gang  med, 
at  alle  de  andre  unge,  som  boede  på  van- 
drehjemmet, enten  deltog  i  vores  sang  og 
leg  eller  også  sad  de  bare  og  lyttede.  Hvad 
enten  de  var  italienere,  mexicanere,  nord- 
mænd, englændere  eller  tyskere,  så  morede 
de  sig  alle.  Vi  havde  virkelig  nogle  fantastisk 
hyggelige  aftener  sammen. 

Den  sidste  dag  i  Schweiz  var  der  planlagt 
et  vidnesbyrdsmøde.  Det  var  et  af  de  bedste 
møder,  tror  jeg,  de  fleste  af  os  unge  nogen- 
sinde har  været  med  til. 

Så  gik  bussen  ellers  hjemad.  Vi  var  alle  så 
glade.  Vi  sang  vores  sangbøger  fra  A  til  Z. 
Vi  snakkede,  pjattede  og  sov  sådan  på  skift. 

Da  vi  endelig  nåede  Fredericia,  var  det 
lige  som  om  stemningen  stilnede.  Vi  havde 
jo  lige  lært  så  mange  nye  at  kende,  og  så 
skulle  vi  allerede  sige  farvel  igen. 

Vi  blev  dog  alle  enige  om,  at  sådan  en  tur 
kunne  vi  godt  tænke  os  hver  sommer. 

Solveig  Kriiger,  Fredericia 

Ungdomskomsammen  i  Århus  stav 


Den  9.  august  var  der  i  Fredericia  wards 
kirkebygning  ungdomskomsammen  efter 
tempelturen. 

Om  eftermiddagen  kl.  15-17  var  der  for- 
skellige boldspil.  Kl.  18  serveredes  der 
middag  (kartoffelsalat  og  frikadeller)  arran- 
geret af  søster  Linda  Nielsen,  Fredericia 


ward. 

Kl.  19-23  var  der  dans  i  den  med  kulørte 
lamper  pyntede  sal.  Samtidig  beså  man  de 
forskellige  fotos  fra  tempelturen. 

Der  var  70-80  unge  til  stede,  og  de  havde 
en  god  fest.  E.  Ro. 


Ungdomsfest  for  stavens  unge  i  Horsens 


De  unge  i  Horsens  havde  fredag  aften  den 
5.  september  inviteret  alle  stavens  unge  til 
bal  i  kirkebygningen  i  Horsens.  Ind  imellem 
dansene  var  der  underholdning  med  Bent 
Pedersen  som  aftenens  konferencier.  Først 
optrådte  Kenneth  Pedersen  med  dr.  Peter- 
sens kemiske  laboratorium  assisteret  af 
Karsten  Funding  Jensen.  Senere  på  aftenen 
underholdt  »Linie  2«,  dvs.  Karsten  Jensen, 
Palle  og  Kim  Rosenkilde,  der  gav  3  vel- 


klingende sangnumre  og  optrådte  med  en 
sketch.  Hele  aftenen  blev  der  solgt  for- 
friskninger: sandwiches,  kager,  frugt,  soda- 
vand. 

Der  var  ca.  100  til  festen.  En  del  overnat- 
tede, og  om  lørdagen  blev  der  vist  et  par 
film  i  kirken  for  disse  +  nogle  af  grenens 
medlemmer.  Det  var  Fy  og  Bi  og  Gøg  og 
Gokke.  Der  var  ca.  40  til  dette  arrangement. 

E.Ro. 


tf  »s« 


Doktor  Petersens  kemiske  laboratorium. 

Et  budskab  til  unge  mødre 


af  Mary  M.  Ellsworth 

Din  søgen  efter  en  magisk  beslutning,  som 
ikke  volder  anstrengelse  ,  eller  efter  en  fe- 
agtig  gudsmoder,  som  kunne  løfte  alle  dine 
problemer  fra  dine  skuldre,  har  været  for- 
gæves. Nu  er  det  på  tide  at  se  situationen 
ærligt  og  realistisk  i  øjnene.  Du  er  ikke 
længere  en  baby,  der  lever  i  en  beskyttet 
verden  omkring  dig,  uden  pligter  eller  uop- 
fyldte ønsker.  Du  er  centrum  i  din  egen 
meget  virkelige  og  meget  alvorlige  voksne 
verden.  Du  må  selv  gøre,  hvad  ingen  andre 
er  i  stand  til  at  gøre  for  dig.  Du  må  gå  løs  på 
det  frygteligt  hårde,  uophørlige,  afskræk- 
kende arbejde  at  klare  dig  selv.  Slægtninge 
og  naboer  kan  sympatisere  med  dig  og  give 


råd  og  opmuntring,  men  du  må  selv  gøre 
det  grundlæggende  arbejde. 

Din  bedste  hjælp  udefra  vil  komme  fra 
Herren,  den  eneste,  som  virkelig  forstår  de 
menneskelige  adfærdsmønstre  i  alminde- 
lighed og  dine  specielle  i  særdeleshed.  Hold 
dig  nær  til  Ham  gennem  bøn  og  tro  og 
velsignelser.  Sæt  din  lid  til  Ham  og  øv  dig 
på  at  lægge  dine  bekymringer  i  Hans  hæn- 
der. Bring  dem  ikke  med  til  Ham  og  så  med 
hjem  igen  med  dig,  for  så  er  du  nøjagtig  lige 
så  bekymret  som  før.  Hvis  bekymringerne 
kommer  tilbage,  så  bring  dem  til  Ham  igen, 
indtil  du  til  sidst  får  fred. 


Film  om  mormoner  i  dansk  TV  i  december 


Haldor  Laxness'  bog  »Det  genfundne 
Paradis«  er  blevet  filmatiseret  for  TV,  og 
den  vises  for  de  nordiske  landes  vedkom- 
mende i  december  1980  og  januar  1981. 

For  Danmark  er  datoerne  den  14.,  den 
21.,  og  den  28.  december  1980. 

Filmudgaven  har  været  imødeset  med 
spænding,  men  den  siges  at  holde  sig  ret 
nøjagtigt  til  bogens  indhold  både  hvad 
angår  handling  og  sprogbrug. 

Filmens  instruktør,  Rolf  Hådrich,  har  i 
»ARD  Fernsehspiel«  skrevet  om  mormo- 
nerne: 

»Af  mormonerne  kan  man  lære,  hvordan 


man  kan  tro  lidenskabeligt  på  noget  uden 
at  være  fanatisk;  uden  at  genere  andre  med 
udtryk,  der  for  dem  måske  ikke  siger  noget; 
hjertelige  uden  at  være  påtrængende  -  kort 
sagt:  at  forandre  en  saltørken  til  frugtbart 
land,  ikke  blot  for  vegetation,  men  også  for 
hjerter. 

Enhver  af  os  mener,  at  vi  ikke  overdrev, 
da  vi  ved  afskeden  sagde:  Vi  vil  komme 
tilbage. 

Og  her  er  grunden:  Et  paradis,  som  man 
kan  forlade,  når  man  har  lyst,  og  som  man 
kan  vende  tilbage  til  nårsomhelst,  er  blevet 
noget  sjældent  på  denne  planet«. 


Det  går  ikke  med  den  åndelige  som  med 
den  timelige  ejendom  således,  at  man  kan 
lægge  den  hen  og  lukke  for  den  og  så  atter 
finde  den,  når  man  åbner  gemmet.  Der  er 
kun  ét  gemme  for  ånd,  det  er  liv. 

(Monrad,  politiker  og  teolog 
1811-87) 

Hvad  man  må  og  ikke  må  . . . 

Ifølge  loven  om  ophavsret  er  det  ikke  tilladt  ken  kontrol  over,  hvilket  materiale,  der 
at  aftrykke,  optrykke,  udgive,  oversætte,  distribueres  til  medlemmerne  i  kraft  af 
bearbejde  eller  skriftligt  at  citere  åndsvær-  deres  medlemskab  af  kirken.  Citering  af 
ker.  Undtagen  herfra  er  kun  anmeldelser  af  åndsværker  fra  f.eks.  talerstol  skal  ledsages 
udgivelser,  hvor  man  kortfattet  citerer  af  nøjagtig  identificering  af  forfatteren  og 
stykker  fra  det  pågældende  værk;  sådanne  værkets  titel.  Oversættelse  af,  bearbejdelse 
anmeldelser  skal  være  i  regelmæssigt  udkom-  af  og  udgivelse  af  kirkens  eller  dens  med- 
mende  blade,  aviser  eller  tidsskrifter.  lemmers  udgivelser  må  kun  ske  efter 

Alt  andet  er  forbudt  ifølge  loven,  med-  udtrykkelig  tilladelse,  først  fra  de  lokale 
mindre  skriftlig  tilladelse  foreligger  fra  for-  præstedømmeledere  og  derefter  fra  forfat- 
fatteren  og  forlaget.  Sådanne  tilladelser  kan  ter  og  forlag.  Distribuering  af  skriftligt, 
af  forfatter  og  forlag  gives  enten  gratis  eller  trykt  eller  duplikeret  materiale  i  kirken  eller 
mod  betaling.  til  kirkens  medlemmer  i  kraft  af  deres  med- 

Det  var  det  juridiske  aspekt.  lemskab  må  af  medlemmer  kun  ske  efter 

Kirken  anvender  de  samme  synspunkter      tilladelse  fra  de  lokale  kirkeledere, 
for  sine  udgivelser.  Derudover  kræver  kir-  jws 

★  ** 

Ønskeseddel  for  julen  1980 

Mormons  bog .    7,00 

Lære  og  pagter/ Den  kostelige  Perle   19,00 

Tillæg  til  Den  kostelige  Perle   1,35 

Jesus  Kristus,  James  Talmage   34,50 

Tilgivelsens  Mirakel,  Spencer  W.  Kimball   45,25 

Vejen  til  Fuldkommenhed,  Joseph  Fielding  Smith   32,40 

Den  Genoprettede  Kirke,  William  E.  Berret    48,60 

Herrens  Hus,  James  Talmage   20,50 

Herrens  Hus  -  brochure,  James  Talmage   1,80 

Profeten  Joseph  Smiths  Lærdomme,  Joseph  Fielding  Smith    27,00 

Lærdomme  om  Frelse,  del  1,  Joseph  Fielding  Smith   37,85 

Lærdomme  om  Frelse,  del  2,  Joseph  Fielding  Smith   37,85 

Guds  Rige  Genoprettet,  Carter  E.  Grant   29,25 

Et  stort  og  forunderligt  Værk,  LeGrand  Richards    22,50 

Et  studium  af  trosartiklerne,  James  Talmage   16,50 

En  advarsels  Røst,  Parley  P.  Pratt    9,00 

Mit  rige  skal  rulle  frem   16,20 

Historier  fra  Mormons  Bog   10,80 

Håndbog  i  Evangeliske  Principper    14,40 

Noget  væsentligt  om  hjemmeproduktion  og  forråd    5,40 

Bibelen,  indbundet  i  stift,  blåt  bind   73,35 

Holy  Bible,  authorized  King  James  version  with  cross  references  to  the 

standard  works,  sort  vinyl,  regular  size   50,00 

(De  engelske  bibler  fås  også  i  dyrere  udgaver) 

Sego  Lily  Pin  (Hjælpeforenings  broche)   50,25 

Hjælpeforeningens  emblem    28,60 

Diverse  billeder,  pr.  stk   2,50 

Kirken  har  udgivet  en  mængde  smukke  billeder,  som  bruges  i  undervisningen.  Mange 
af  disse  billeder  ville  man  kunne  have  stor  glæde  af  at  have  i  hjemmene. 

Alle  disse  dejlige  julegaver  kan  købes  på  wards/grensbiblioteket! 

Kan  man  være  gourmet  og  mormon 
samtidig? 


Alt  for  ofte  sker  det,  når  man  søger  efter 
opskrifter  på  spændende  nye  retter,  at  man 
opgiver  dem,  fordi  de  kræver  vin  eller  spiri- 
tus ved  tillavningen. 

Madlavning  for  gourmet'er  behøver  nu 
ikke  at  omfatte  vin.  Den  består  nemlig  af  en 
udsøgt  blanding  af  de  smage,  som  man 
holder  af,  og  skulle  man  finde  en  opskrift, 
som  kræver  vin,  behøver  man  ikke  straks  at 
opgive  den,  for  vinen  kan  sagtens  erstattes. 

Erstatninger  for  vin  og  spiritus  i 
i  madlavning: 

/  supper  og  kødretter 
Tør  (usødet)  rødvin: 
Vand 

Oksekødsuppe,  boullion 
Tomatjuice  (ren  eller  ufortyndet) 
Fortyndet  vineddike 
Saft  fra  champignon  på  dåse 

Tør  (usødet)  hvidvin: 
Vand 

Hønsekødsuppe,  boullion 

Ginger  ale 

Hvid  druesaft 

Fortyndet  vineddike 

Saft  fra  champignon  på  dåse 

/  osteretter  (fondue) 
01: 

Hønsekødsuppe 
Hvid  druesaft 
Ginger  ale 

/  desserter 
Cognac: 
Æblesaft 

Pære-,  fersken-  eller  abrikoslage 
fra  dåse 


Rom: 

Ananassaft  eller  -lage  fra  dåse 
smagt  til  med  mandelessens 

Sherry: 

Appelsin-  eller  ananassaft 

Kirch: 

Saft  eller  lage  fra  sorte  kirsebær, 
hindbær,  brombær,  ribs,  solbær 
eller  druer 

Cointreau: 

Appelsinsaft  eller  frosset 
appelsinkoncentrat 

Creme  de  menthe: 

Pebermynteessens  fortyndet  med 

lidt  vand 
Grapefrugtsaft 

Rød  bourgognevin: 
Rød  druesaft 

Hvid  bourgognevin: 
Hvid  druesaft 

Champagne: 
Ginger  ale 

Rødvin: 

Drue-  eller  ribs /solbærsaft 

Bemærk:  For  at  frugtlage  ikke  skal  være 
for  sød,  fortyndes  den  med  vand.  Der 
findes  mange  extrakter  eller  essenser,  som 
kan  benyttes  for  at  få  interessante  smage 
frem. 

Flambering  eller  brændende  desserter: 
Den  eneste  erstatning,  der  måske  kan  bru- 
ges, er  et  stykke  hugget  sukker,  der  gen- 
nemvædes med  citronextrakt  og  derefter 
sættes  oven  på  en  dessert  og  brændes. 

(Winnifred  C.  J ar  dine,  Ensign,  de  c.  1976) 

Sådan  ser  der  ud  i  Århus 


Kirkebygningens  adresse:  Langenæs  Allé  31,  8000  Århus  C,  telefon  (06)  14  15  84. 
Grenspræsidentens  adresse: 

Jørn  Holm  Bendtsen,  Langenæs  Allé  46,  4.  sal  t.h.,  8000  Århus  C,  tlf.  (06)  1 1  56  10. 

Mødetider  om  søndagen: 

Kl.    9.00  -  Organisations-  og  kvorumsmøder 

Kl.  10.00  -  Søndagsskole 

Kl.  10.50-  Nadvermøde 

